**Plán rozvoja čitateľskej gramotnosti**

Do jednotlivých predmetov implikujeme formou rôznych školských i mimoškolských aktivít rozvoj čitateľskej gramotnosti.

Hlavným predmetom na jej aplikáciu je slovenský jazyk a literatúra. V rámci neho sa čítajú texty rôzneho charakteru a žánru, ktoré sa analyzujú, diskutuje sa o nich a riešia sa úlohy na čítanie s porozumením, ktoré sú v učebniciach alebo si ich vyučujúci vymýšľajú či zháňajú z iných zdrojov.

Rozvoj čitateľskej gramotnosti sa realizuje takmer na každej hodine SJL vo všetkých ročníkoch. V rámci literárnej zložky predmetu SJL sa vymedzujú v tematických plánoch hodiny na prácu s mimočítankovou literatúrou a na diskusiu o nej. Žiaci tvoria na vybraných hodinách aj vlastné texty na základe východiskového textu, čím sa takisto prehlbuje rozvoj čitateľskej gramotnosti.

Na I. stupni žiaci pracujú aj s detskými časopismi. Priebežne sa realizuje i počúvanie s porozumením. V rámci ostatných predmetov má čítanie s porozumením podobu práce s textom, ktorý súvisí s daným predmetom, s riešením úlohy, s porozumením témy.

V matematike, fyzike sa analyzujú z hľadiska porozumenia slovné úlohy, v chémii laboratórne práce a postupy. Učitelia sa uisťujú o porozumení kladením otázok, zadávaním transformačných úloh, nabádaním na hlasné rozmýšľanie. Neustále sa uisťujú o tom, či žiaci rozumejú.

Čitateľskú gramotnosť rozvíjame aj testovaním žiakov a riešením testov, ktoré sú zverejnené na webových stránkach NÚCEM-u, prípadne z iných zdrojov.

V 9. ročníku sa kumulujú úlohy na rozvoj čitateľskej gramotnosti z dôvodu prípravy na Testovanie 9 a analýzy testov sú súčasťou tematických plánov zo slovenského jazyka a literatúry a matematiky. Pozornosť venujeme aj vecným, náučným a nesúvislým textom (tabuľky, mapy, grafy).

V rámci mesiaca marec, ktorý sa venuje knihám, realizujeme internú školskú aktivitu Číta celá škola, kedy venujeme jeden deň v danom mesiaci čítaniu kníh. Žiaci majú možnosť priniesť si literatúru, ku ktorej majú vzťah, a čítajú si ju počas dňa. V rámci tohto dňa sa o prečítaných knihách a čítaní diskutuje.

Okrem toho pripravujeme čitateľské súťaže. Žiaci školy navštevujú pravidelne knižnice (napr. obecná, školská,...) a usporadúvame besedy. Čitateľskú gramotnosť rozvíjame aj inými vopred neplánovanými aktivitami, ktoré sa v priebehu školského roka naskytnú. Žiaci majú v rámci školy na prízemí knižné kútiky, ktoré sú usporiadané podľa vekového zamerania a tematiky.

**PK-mat, inf**: v rámci slovných úloh vytvárať také slovné úlohy, ktoré budú podporovať rozvoj čitateľskej gramotnosti

**PK -bio, geo,fyz:** práca s textom v učebnici, práca s encyklopédiou, práca s atlasom

**PK-človek a spoločnosť**: práca s tlačou, časopismi a knihami s historickou tematikou. Čítanie **cestopisov.**

**PK-jazyk a komunikácia** : práca s knihami, časopismi, dramatizácia textov, spolupráca s knižnicami

**PK-človek a hodnoty**: v rámci NV zintenzívniť prácu s Bibliou, zapojiť sa do projektu „ Noc čítania biblie“

v rámci výchovy umením pracovať viac s literárnym textom, divadelným scénarom-dramatizácia textu, príprava divadelného predstavenia

**MZ 1.-4. ročník :** v rámci hodiny čítania pracovať s detskými knihami, vyhľadávať v texte informácie, orientácia v texte, pracovné listy na čítanie s porozumením, dramatizácia textu, návšteva knižnice.

Spracovali : vedúci MZ, PK a riaditeľka školy